***13. SJEDNICA***

Dana 26.1.2024. godine održana je 13. sjednica Nadzornog odbora sa sljedećim dnevnim redom:

**1. Utvrđivanje kvoruma i usvajanje dnevnog reda**

Predsjednik Nadzornog odbora Hrvoje Pemper utvrđuje da su na sjednici nazočni svi članovi Nadzornog odbora te utvrđuje kvorum.

Članovi Nadzornog odbora jednoglasno prihvaćaju predloženi dnevni red.

**2.** **Verifikacija zapisnika s 11. sjednice Nadzornog odbora održane dana 10.11.2023. godine**

**• ZAKLJUČAK**

*Verificira se zapisnik s 11. sjednice Nadzornog odbora održane dana 10.11.2023. godine.*

**3.** **Verifikacija zapisnika s 12. izvanredne sjednice Nadzornog odbora održane dana 22.11.2023. godine**

**• ZAKLJUČAK**

*Verificira se zapisnik s 12. izvanredne sjednice Nadzornog odbora održane dana 22.11.2023. godine.*

**4. Poslovni plan za 2024. godinu**

**• ODLUKA**

*Usvaja se Poslovni plan za 2024. godinu.*

**5.** **Plan nabave za 2024. godinu**

*Usvaja se Plan nabave za 2024. godinu.*

**6. Odobrenje Nadzornog odbora za isknjiženje nekretnine u Ulici Gustava Krkleca 7 u Samoboru iz imovine Komunalca d.o.o.**

**• ODLUKA**

*Odobrava se Direktoru Društva isknjiženje nekretnine u Ulici Gustava Krkleca 7 u Samoboru iz imovine Komunalca d.o.o.*

**7. Razno**

Pod ovom točkom dnevnog reda predsjednik Nadzornog odbora Hrvoje Pemper predlaže termine održavanja sljedećih sjednica Nadzornog odbora u 2024. godini.

**• ODLUKA**

*Usvaja se kalendar redovitih sjednica Nadzornog odbora za 2024. godinu.*

Pod ovom točkom dnevnog reda Dejan Murić otvara raspravu na temu posipavanja cesta pijeskom u nizinskom dijelu grada Samobora u vrijeme zimske službe te traži izradu cost-benefit analize, odnosno analize troškova i koristi ako se isto ne bi radilo. Za sljedeću sjednicu potrebno je istražiti koja je alternativa za posipavanje prometnica ako se pijesak izbaci, a da se zadrži sigurnost i koliko bi to koštalo.

Direktor odgovara da će nabava istražiti mogućnosti i skupiti ponude.